पहाडको तुलनामा मधेस धेरै खुला र धेरै उदार छ । आन्दोलनका हिसाबले पनि पहाडको तुलनामा मधेस नै खुला हुनुपर्ने हो । तर त्यस्तो देखिँदैन । पहाडको आन्दोलन घुमिफिरी काठमाडौंमा आएर ठोकिन्छ । त्यसपछि त्यसको समाधान त्यहींबाट हुन्छ । मधेसको आन्दोलनको प्रभाव सुगठित हुनुभन्दा पहिले नै हावामा फैलिन थाल्छ । आन्दोलनले सुवास फैलाउँछ । तर परिणाम गुमाउँछ । एक दशकअघि देशमा भएका युगान्तकारी परिवर्तनको प्रारम्भ मधेसबाटै भएको थियो । तर एक दशकको यो छोटो अवधिमा मधेसको स्वत्व र महत्त्व धमिलिँदै गएको छ । यो आश्चर्यजनक वस्तुस्थिति हो ।
